als_Latn dik_Latn sag_Latn
Interesi për finalen e Kupës së Botës, që do të zhvillohet të dielën, është gjithnjë e në rritje. Tani një studim i ri ka nxjerrë se cilat nga kombëtaret pjesëmarrëse në aktivitet janë më hot. Rreth 35 mijë persona, të moshave nga 21 deri në 55 vjeç, u pyetën për zakonet e tyre seksuale.
Përgjithësisht, 79% e popullësisë së botës ka një jetë seksuale të kënaqshme dhe aktiviteti seksual zgjat mesatarisht 32.5 minuta. Shumica (rreth 55%) kanë patur një deri në tetë partnerë seksualë. Anglezët dhe grekët mund të ngushëllojnë veten për humbjet në botëror, pasi ata janë më të lumturit me jetën e tyre seksuale; më shumë se çereku pranojnë se ndihen krejtësisht të plotësuar në shtrat. Në vend të tretë rradhitet Japonia dhe pas tyre Kili, me vetëm 13% të kënaqur plotësisht.
Brazilianët kanë qëndrueshmërinë më të lartë, pasi 34% e tyre pretendojnë se zgjasin 46 minuta ose më shumë. Në Japoni, gjysma e popullësisë ka fjetur me tre ose më pak partnerë dhe 45% e popullësisë nuk zgjat më tepër se 20 minuta. Australia mban rekord për kohën më të shkurtër, vetëm 10 minuta për të shënuar.
26% e njerëzve në Zvicër pretendojnë të kenë fjetur me 20 ose më tepër persona. Zvicerianët ndiqen menjëherë nga Greqia, me shifrën 25%.
Në studim, Franca doli si vendi me më tepër tradhëtarë, pasi rreth 75% e të anketuarëve pranuan të kenë tradhëtuar partnerët. Vendet e Amerikës Latine vijnë pas Francës: gjysma e popullësisë së Kolumbisë, Brazilit dhe Kilit gjithashtu pranuan se kishin tradhëtuar.
Nëse partneri juaj është belg ose australian, jeni me fat! Ata tradhëtojnë më pak se gjithë të tjerët. Amerikano-latinët janë individët që shtiren më shumë. Në Portugali e Greqi, shifrat e shtirjes janë më të ultat.
Në një tjetër klasifikim, hollandezët janë më modestët. Vetëm 6% e tyre e konsiderojnë veten ekspertë. Shumica e anglezëve e cilësojnë veten si “të moderuar” ose “mbi mesataren”. Shumica e grekëve e italianëve e cilësojnë veten si ekspertë, kur vjen puna tek arti i dahsurisë.
Kur vjen puna tek lojërat, futbolli nuk është e vetmja e rëndësishme. 94% e anglezëve pranojnë se zotërojnë ose kanë përdorur të paktën një herë lodra seksi. Kili vjen në vend të fundit; më shumë se gjysma e thonë se nuk zotërojnë lodra seksi. 4% e anglezëve dhe hollandezëve pranuan se zotërojnë mbi 16 objekte kënaqësie.
Burimi: Daily Mail
als_Latn als_Latn als_Latn als_Latn als_Latn als_Latn als_Latn als_Latn als_Latn